УТВЪРДИЛ:

………………………

инж. Иван Иванов,

кмет на община Перник

**Д О К У М Е Н Т А Ц И Я**

**ЗА**

**УЧАСТИЕ В ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА**

**с предмет:**

**„Подмяна на водопровод и реконструкция на общински път ІV –ти клас , ул.”Христо Ботев” в с.Студена , първи участък , с дължина 514 л.м.”**

# Възложител на процедурата:

**ОБЩИНА ПЕРНИК**

### СЪДЪРЖАНИЕ

**НА ДОКУМЕНТАЦИЯТАЗА УЧАСТИЕ**

**І.Решение №173 /30.06.2015 г. за откриване на процедурата;**

**ІІ. Обявление за обществена поръчка;**

**ІІІ.Указания към участниците**

**ІV. Образци**

**V. Проект на договор**

**VІ.Технически спецификации**

**VІІ. Количествени Сметки**

**УКАЗАНИЯ КЪМ УЧАСТНИЦИТЕ**

**СЪДЪРЖАНИЕ**

**І. ОБЩИ УСЛОВИЯ ........................................**

1. Възложител

2. Описание на обществената поръчка

3. Критерий за оценка: "икономически най-изгодна оферта"

5. Възможност за представяне на варианти в офертите

6. Място за изпълнение на обществената поръчка

7. Срок за изпълнение на възложената обществена поръчка

8. Разходи за участие в обществената поръчка

**ІI. ИЗИСКВАНИЯ КЪМ УЧАСТНИЦИТЕ…………………………..**

9. Общи изисквания към участниците в процедурата

10. Административни изисквания към участниците в процедурата

11. Изисквания към финансовото и икономическото състояние на участниците

12. Изисквания към техническите възможности и квалификацията на участниците

13. Срок на валидност на офертите

**III. ГАРАНЦИЯ ЗА УЧАСТИЕ**

14. Условия, размер и начин на плащане

15. Задържане и освобождаване на гаранцията

**ІV. ДОКУМЕНТАЦИЯ ЗА УЧАСТИЕ**

16. Място и условия за получаване на документацията

**V. РАЗЯСНЕНИЯ**

17. Искания за разяснения и условия за представяне на разяснения

**VI. ОФЕРТА**

18. Подготовка на офертата

19. Изчисляване на сроковете

20. Съдържание на офертите и изисквания

21. Плик № 1

22. Плик № 2

23. Плик № 3

24. Запечатване на офертите

25. Промени и оттегляне на офертите

26. Възможност за удължаване на срока за представяне на офертите ..

27. Приемане/връщане на оферти

**VII. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

28. Разглеждане и оценка на офертите

29. Изключително благоприятно предложение

30. Отстраняване на участниците в процедурата

31. Класиране научастницитe …..………………………………..….

32. Приключване на работата на комисията

33. Обявяване на резултатите

**VIII. ПРЕКРАТЯВАНЕ НА ПРОЦЕДУРАТА.........................................**

34. Основания за прекратяване

**IX. СКЛЮЧВАНЕ НА ДОГОВОР....................................................**

**35. Процедура ...........................................................................................**

36. Срокове за сключване на договор

**Х. ГАРАНЦИЯ ЗА ИЗПЪЛНЕНИЕ НА ДОГОВОРА .......................**

37. Условия, размер и начин на плащане

**38. Задържане и освобождаване на гаранцията ..................................**

XI. ДРУГИ УКАЗАНИЯ……………….....……………………………

39. Обмен на информация ........................................................................

40. Приложимо законодателство

**СПИСЪК НА ОБРАЗЦИТЕ В ДОКУМЕНТАЦИЯТА ЗА УЧАСТИЕ:**

1. Образец № 1.1.-Списък на документите и информацията, съдържащи се в офертата.
2. Образец № 1.2. - Представяне на участника
3. Образец № 2– Декларация за използване на подизпълнител/и
4. Образец № 2.1 -Декларация за съгласие за участие като подизпълнител
5. Образец №3 - Списък по чл. 51, ал. 1, т. 1 ЗОП
6. Образец №4 Декларация –списък на служителите/експертите, ангажирани с изпълнението
7. Образец №4.1-Декларация по чл. 51а ЗОП за ангажираност на експерт
8. Образец № 5 – Списък на техническото оборудване
9. Образец № 6 - Декларация за конфиденциалност по чл. 33, ал. 4 ЗОП
10. Образец №7 – Декларация от членовете на обединение
11. Образец №8 – Техническо предложение
12. Образец № 9 –Ценово предложение
13. Образец № 10 – Декларация по чл. 56, ал. 1, т. 12 от ЗОП
14. Образец № 11- Декларация за запознаване с условията на строителната площадка
15. Образец № 12– Декларация по чл. 56, ал. 1, т. 11 от ЗОП
16. Образец №13- Декларация за отсъствие на обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици
17. Образец № 14 - Декларация по чл. 56, ал.1 т. 6 от ЗОП
18. Образец № 15 - Количествена сметка за обществена поръчка с предмет
19. Образец № 16 - Проект на договор;

**І. ОБЩИ УСЛОВИЯ**

**1. Възложител**

1.1. Възложител на настоящата поръчка е **Община Перник**

1.2. Възложителят взема решение за откриване на процедура за възлагане на обществена поръчка, с което одобрява обявлението за обществена поръчка и документацията за участие в процедурата.

**2. Описание на обществената поръчка**

**2.1.** Предмет на настоящата обществена поръчка е:

„Подмяна на водопровод и реконструкция на общински път ІV –ти клас , ул.”Христо Ботев” в с.Студена , първи участък , с дължина 514 л.м.” Предмет на настоящата обществена поръчка е участък от общинската пътна мрежа същевременно намираща се в регулационните граници на с.Студена , Община Перник ІV-10038/ІІ.

**2.2 Съществуващо положение :**

Пътният участък предвиден за реконструкция започва от края на асфалтова настилка, реконструирана през 2013г., където е км 0+000и завършва при началото на моста надр. Струма на км 0+513.40. Настилката е паваж от гранитни павета, която е с множество неравности, компрометирани участъци и влошени експлоатационни характеристики, което затруднява транспортно-комуникационното обслужване на територията и в частност с. Студена, както и правилното отводняване в обхвата на пътя. Отводняването на участъка от повърхностните води е затруднено поради липсваща или компрометирана отводнителна система

Съществуващият водопровод в този участък е изграден от АЦ тръби ф80 и стоманени тръби ф125. Съгласно идейния проект за водоснабдяване на с.Студена това е част от Главен клон II.

В участъка има изградена улична дъждовна канализация ф600 от бетонови тръби, но няма улични оттоци.

*Проектно решение:*

Дължината на участъка е 513,40 м. Габаритът на пътя е съставен от платно за движение с габарит 7,50 м (две пътни ленти за двупосочно движение и водещи ивици 0,25 м – отляво), съществуващ тротоар с висок бордюр отдясно и банкет отляво с трошенокаменна настилка от 15 см.

В проектирания участък се включват четири вертикални криви и осем нивелетни прави. Радиусите на вертикалните криви са със стойности 1 300 м, 3 000м и 4 000м. Нивелетните прави са с наклони в границите от 0.3% до 3,59%. Настилката е предвидено да бъде асфалтова, което определя и напречния наклон – в прав участък и в кривите да бъде двустранен – q=-2.5%. Напречният наклон на банкета е минимум 6%, насочен навън, а на тротоарите се запазва съществуващия.

Дължината на новопроектирания участък от водопровода е 590 м. с дълбочина до 2 м. Предвижда се да се изпълни от PEHD 100, SDR17 с диаметър ф160 от о.т. 101 до о.т. 105; диаметър ф140 от о.т. 105 до о.т. 137 и диаметър ф110 от о.т. 137 до о.т. 262. Тръбите и всички фасонни части за налягане 1.0 MPa.

Предвижда се изграждането на 54 броя сградни водопроводни отклонения с тротоарен спирателен кран за всяко от тях, както и 4 бр. ПХ 70/80.

Проектът предвижда поставянето на пет нови улични оттока и три отводнителни улея. Тяхното заустване ще се осъществи посредством две новопроектирани ревизионни шахти и чрез съществуващи ревизионни шахти по трасето на съществуващата дъждовна канализация. Предвижда се заустването на новопроектираните отводнителни улеи да се изпълни от PVC ф200, а от новопроектираните улични оттоци – от PVC ф160. Предвижда се поставянето на стоманени решетки върху новопроектираните отводнителни улеи.

***Приложимо законодателство и нормативна уредба***

При изпълнение на задълженията си по тази обществена поръчка, Изпълнителят следва да спазва Българското законодателство и Законодателството на Европейския съюз, свързани с дейностите по тази обществена поръчка, както и всички други действащи нормативни актове в Република България, приложими към дейностите по тази обществена поръчка, в това число:

- НАРЕДБА №2 на МРРБ от 22.03.2005 г.за проектиране, изграждане и експлоатация на водоснабдителните системи;

- НАРЕДБА № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;

- НАРЕДБА №8 на МРРБ от 28.07.2007 г. за правила и норми за разполагане на техническите проводи и съоръжения в населените места;

- НАРЕДБА № РД-02-20-19 на МРРБ от 12 ноември 2012 г. за поддържане и текущ ремонт на пътищата;

- НАРЕДБА №00/1 от 26.05.200г., за проектиране на пътища и норми за проектиране на пътища;

- Норми за проектиране на пътища, част четвърта “Земно тяло”, МРРБ 2005;

- НАРЕДБА № 04/2 за планиране и проектиране на комуникационно-транспортните системи на урбанизираните територии от 29 юни 2004, обнародвана в ДВ, бр. 86/2004;

- НАРЕДБА №1/2001г. за организиране на движението по пътищата, обн. В ДВ бр. 13 от 2001г. и влязла в сила от 17.01.2001г.;

- „Техническа спецификация 2014“ на АПИ

- Закон за устройство на територията.

- Наредба №3 от 16 август 2010г.за временната организация и безопасността на движението при извършване на строителни и монтажни работи по пътищата и улиците (ДВ, бр. 74 от 2010г.);

*-* Наредба № 18 от 23 юли 2001 г.за сигнализация на пътищата с пътни знаци;

- Закон за движение по пътищата.

**2.2. Прогнозна стойност** на обществената поръчка: 367 440 (триста шестдесет и седем четиристотин и четиридесет хиляди ) лв. без ДДС.

**3.** Критерият за оценка на офертите е **„икономически най-изгодна оферта“**

**4. Обособени позиции-Не**

**5. Възможност за представяне на варианти в офертите**

Варианти на офертите не се приемат.

**6. Място за изпълнение на обществената поръчка**

**Община Перник с.Студена**

**7. Срок за изпълнение на възложената обществена поръчка**

Срокът за изпълнение на СМР дейностите, предмет на поръчката, започва да тече от датата на подписване на протокола за откриване на строителната площадка съгласно образеца към Наредба № 3 на Министерството на регионалното развитие и благоустройството /МРРБ/ от 2003 г. за съставяне на актове и протоколи по време на строителството.

Договора влиза в сила само при осигурено финансиране;

Участниците следва да посочат срок за изпълнение на поръчката в своето Техническо предложение, представено в офертата. **Предложеният от участниците срок за изпълнение** не трябва да е по-малко от 90 /деветдесет/ кал.дни и не повече от 150 (сто и петдесет ) кал.дни.

**8. Разходи за участие в обществената поръчка**

Разходите за подготовка на офертите ще бъдат за сметка на Участниците в процедурата. Участниците не могат да предявяват каквито и да било претенции към Възложителя за разходи, направени от самите тях по подготовката и подаването на офертите им, независимо от резултата или от самото провеждане на процедурата.

**ІІ. ИЗИСКВАНИЯ КЪМ УЧАСТНИЦИТЕ**

**9. Общи изисквания към участниците в процедурата**

9.1. В процедурата за възлагане на обществена поръчка могат да участват български и чуждестранни физически или юридически лица, включително и техни обединения.

9.2. Всеки участник има право да представи само една оферта. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. Едно физическо или юридическо лице може да участва само в едно обединение.

9.3. Когато определеният изпълнител е неперсонифицирано обединение на физически и/или юридически лица и възложителят не е предвидил в обявлението изискване за създаване на юридическо лице, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ на създаденото обединение.Ако обединението се състои от чуждестранни физически и/или юридически лица, те представят еквивалентен документ за регистрация от държавата, в която са установени.

* 9.4. Възложителят няма да сключи договор с избрания изпълнител, ако преди подписване на договора той не представи Удостоверение за регистрация в ЦПРС за строежи минимум **II група, трета и четвърта категория и IV група, четвърта категория.**

**10. Административни изисквания към участниците в процедурата**- Възложителят отстранява от участие в процедурата за възлагане на обществена поръчка участник:

10.1.Който е осъден с влязла в сила присъда, освен ако е реабилитиран, за:

а) престъпление против финансовата, данъчната или осигурителната система, включително изпиране на пари, по чл. 253 – 260 от Наказателния кодекс;б) подкуп по чл. 301 – 307 от Наказателния кодекс;

в) участие в организирана престъпна група по чл. 321 и 321а от Наказателния кодекс;г) престъпление против собствеността по чл. 194 – 217 от Наказателния кодекс;д) престъпление против стопанството по чл. 219 – 252 от Наказателния кодекс; 10. 2. Който е обявен в несъстоятелност.

10.3. Който се намира в производство по ликвидация или се намира в подобна процедура съгласно националните закони и подзаконови актове.

10.4. Който има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която кандидатът или участникът е установен.

10.5. При който лицата по чл. 47 ал. 4 от ЗОП са свързани лица с възложителя или със служители на ръководна длъжност в неговата организация.

10.6. Който е сключил договор с лице по чл. 21 или 22 от Закона за предотвратяване и установяване на конфликт на интереси.

10.7. Който е в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че участникът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или участникът е преустановил дейността си.

10.8.Който е виновен за неизпълнение на задължения по договор за обществена поръчка, , доказано от възложителя с влязло в сила съдебно решение.

10.9. При който лицата по чл. 47 ал. 4 от ЗОП са осъдени с влязла в сила присъда, освен ако са реабилитиран за престъпление по чл. 136 от Наказателния кодекс, свързано със здравословните и безопасни условия на труд, или по чл. 172 от Наказателния кодекс против трудовите права на работниците.

10.10. При който лицата по чл. 47 ал. 4 от ЗОП са осъдени с влязла в сила присъда за престъпление по чл. 313 от Наказателния кодекс във връзка с провеждане на процедури за възлагане на обществени поръчки

10.11. Изискванията на т. 10.1,т. 10.5., т. 10.9., т. 10.10., се прилагат, както следва:

а) при събирателно дружество - за лицата по чл. 84, ал. 1 и чл. 89, ал. 1 от Търговския закон;

б) при командитно дружество - за лицата по чл. 105 от Търговския закон, без ограничено отговорните съдружници;

в) при дружество с ограничена отговорност - за лицата по чл. 141, ал. 2 от Търговския закон, а при еднолично дружество с ограничена отговорност - за лицата по чл. 147, ал. 1 от Търговския закон;

г) при акционерно дружество - за овластените лица по чл. 235, ал. 2 от Търговския закон, а при липса на овластяване - за лицата по чл. 235, ал. 1 от Търговския закон;

д) при командитно дружество с акции - за лицата по чл. 244, ал. 4 от Търговския закон;

е) при едноличен търговец - за физическото лице - търговец;

ж) във всички останали случаи, включително за чуждестранните лица - за лицата, които представляват участника;

з) в случаите по т. 10.11. от б. а ) до б. ж) - и за прокуристите, когато има такива; когато чуждестранно лице има повече от един прокурист, декларацията се подава само от прокурист, в чиято представителна власт е включена територията на Република България

Чуждестранно физическо или юридическо лице, за което в държавата, в която е установено, e налице някое от обстоятелствата по т. 10.1. т. 10.2, т. 10.3, т. 10.4,т. 10.7, т. 10.8, не може да участва в процедурата за възлагане на обществена поръчка.

При подаване на офертата, участникът удостоверява липсата на обстоятелствата по т. 10 с една Декларация по образец съгласно документацията за участие, подписана от лицата, които го представляват според документите му за регистрация. В декларацията се включва и информация относно публичните регистри, в които се съдържат посочените обстоятелства, или компетентния орган, който съгласно законодателството на държавата, в която участникът е установен, е длъжен да предоставя информация за тези обстоятелства служебно на възложителя. В случай, че участникът е обединение от лица, Декларация се попълва и представя за всяко едно от лицата, включени в обединението.

Когато участникът предвижда участието на подизпълнители при изпълнение на поръчката, изискванията по т. 10.1., т. 10.2., т. 10.3., т. 10.4., т. 10.5., 10.6., се прилагат за подизпълнителите.

10.12. Възложителят отстранява от участие в процедурата за възлагане на обществена поръчка участник, който:е регистрирано дружество в юрисдикция с преференциален данъчен режим,и/или е свързано лице с дружество, регистрирано в юрисдикция с преференциален данъчен режим и/или е част от гражданско дружество/консорциум – участник в настоящата процедура, в което участва дружество, регистрирано в юрисдикция с преференциален данъчен режим по см на Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, освен ако попада в изключенията на чл. 4 от ЗИФОДРЮПДРСЛТДС.

При подаване на офертата, липсата на обстоятелствата по т. 10.12.се удостоверява с Декларация по образец съгласно документацията за участие.Декларация се подава от всеки участник/подизпълнител/член на обединение в процедурата. Достатъчно е подаването на декларация от едно от лицата, които могат самостоятелно да представляват съответния участник/ подизпълнител/член на обединение.

**11****. Доказателства за икономическото и финансовото състояние на участника:**

1. ***Доказателства за икономически и финансови възможности на участниците:***

Участникът да има Достъп до собствени финансови ресурси, свободни средства по кредитна линия или еквивалентен финансов инструмент в размер на 150 000 (сто и петдесет хиляди)

***Доказва се със:***

Удостоверение от банка, доказващо достъп на участника до свободни средства по кредитна линия, или Удостоверение за наличие на собствени финансови ресурси по банкови сметки. Удостоверението трябва да установява по несъмнен начин, че достъпът до финансовите ресурси не зависи от никакви условия (включително такива, свързани с правилата на банката за отпускане на финансиране).

или

 Копие на Годишен финансов отчет или някоя от съставните му части, когато публикуването им се изисква от законодателството на държавата, в която участникът е установен. Документът се прилага, в случай, че не е публикуван в публичен регистър в Република България или участникът не е посочил информация за органа поддържащ регистъра.

*При участие на обединения, които не са юридически лица, съответствието с критериите за подбор се доказва от един или повече от участниците в обединението.*

1. ***Доказателства за техническите възможности и квалификация:***
* Участникът, през последните 5 години, считано от датата на подаване на офертите да е изпълнявал строителство на минимум 3 обекта, с предмет, еднакъв или сходен с предмета на обществената поръчка. Обектите трябва да са завършени преди датата на подаване на офертата от участника.

За строителство с предмет, сходен с предмета на обществената поръчка, навсякъде в документацията и обявлението за участие в процедурата следва да се разбира изпълнението на строителство, включващ поотделно или в комбинация/и следната основна дейност: ремонт и/или изграждане на водопровод и ремонт и/или изграждане на улици и пътища.

***Доказва се със:***

* Списък на строителство с предмет, еднакъв или сходен с предмета на обществената поръчка, изпълнено от участника през последните 5 (пет) години, считано от датата на подаване на офертите, в зависимост от датата на която участникът е учреден или е започнал дейността си, включително стойностите, датите и получателите.

За посоченото от участника еднакво или сходно с предмета на поръчката строителство задължително се представят:

* удостоверение за добро изпълнение, което съдържа задължително: стойността, датата на която е приключило изпълнението на СМР, мястото, видове работи и обем на строителството, както и дали същото е изпълнено в съответствие с нормативните изисквания. Удостоверенията да съдържат дата, подпис и печат на издателя, както и данни за контакт. Или
* посочване на публичните регистри, в които се съдържа информация за актовете за въвеждане на строежите в експлоатация, която включва данни за компетентните органи, издали тези актове, стойността, датата, на която е приключило изпълнението, мястото и вида на строителството, или
* копия на документи, удостоверяващи изпълнението, вида и обема на изпълнените строителни дейности;
* В инженерно – техническия състав на участника за изпълнение на настоящата процедура да са включени следните специалисти:

**Изисквания към ключовите експерти:**

- Tехнически ръководител - строителен инженер „магистър“/среден техник пътно строителство или еквивалент,с доказан професионален опит и придобита професионална квалификация, който да отговаря на условията на чл.163 а ал. 2 от ЗУТ , с минимум 5 години професионален опит като технически ръководители опит като технически ръководител на минимум 2 обекта, сходни с предмета на поръчката;

- Tехнически ръководител - строителен инженер „магистър“/среден техник ВиКили еквивалент, с доказан професионален опит и придобита професионална квалификация, който да отговаря на условията на чл.163 а ал. 2 от ЗУТ , с минимум 5 години професионален опит като технически ръководител и опит като технически ръководител на минимум 2 обекта, сходни с предмета на поръчката;

- Специалист – контрол на качеството – лице, притежаващо Удостоверение/ Сертификат за преминато обучение за контрол върху качеството на изпълнение в строителството и за контрол на съответствието на строителните продукти със съществените изисквания за безопасност или еквивалентно, с минимум 3 (три) години опит в упражняване на професионалната си квалификация/специалност и опит като контрол върху качеството на изпълнение на строителството, за съответствие на влаганите в строежите строителни продукти със съществените изисквания за безопасност на минимум 1 обект, сходен с предмета на поръчката.

 - Специалист по здравословни и безопасни условия на труд - лице, притежаващо Удостоверение/Сертификат за завършен курс за координатор по здраве и безопасност или еквивалентно; с минимум 3 (три) години опит в упражняване на професионалната си квалификация/специалност и опит като Координатор по безопасност и здраве в строителството на минимум 1 обект, сходен с предмета на поръчката.

***Доказва се със:***

* Списък на техническите лица, в който е посочено образованието, професионалната квалификация и професионалния опит на лицата, упоменати в минималните изисквания. Към списъка се прилагат Автобиографии на експертите (по образец на участника), съдържащи данни и информация, съгласно минималните изисквания. За всеки един от експертите, участникът представя Декларации за разположение*.*
* За лицето – Специалист по контрол на качеството, посочено в списъка, да се приложи удостоверение за преминато обучение за контрол върху качеството на изпълнение на строителството, за съответствие на влаганите в строежите строителни продукти със съществените изисквания за безопасност или еквивалент. Удостоверението да е валидно към крайната дата за подаване на оферти
* За лицето – Специалист по безопасност и здраве, посочено в списъка, да се приложи удостоверение за преминат курс на обучение за Координатор по безопасност и здраве в строителството. Удостоверенията да са валидни към крайната дата за подаване на оферти.

 *При участие на обединения, които не са юридически лица, изискването се прилага само за участниците, чрез които обединението доказва съответствието си с минималните изисквания за техническите възможности и/или квалификация.*

Длъжностите отговорник по качеството и координатор по безопасност и здраве, могат да се съвместяват от едно лице, при удовлетворяване изискванията и за двете длъжности.

* Участникът да има внедрени:

- система за управление на качеството съгласно стандарта **ISO 9001:2008** или еквивалентен, с обхват на сертификация строително-монтажни работи;

- система за управление на околната среда, съгласно стандарта**ISO 14001:2005** или еквивалентен, с обхват на сертификация строително-монтажни работи;

***Доказва се с:***

* Сертификати, издадени от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган за акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието.

*Възложителят ще приема еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството и други доказателства за еквивалентни мерки за осигуряване на качеството.*

* Участникът да е вписан в Централния професионален регистър на строителя за II група, трета и четвърта категория строежи, съгласно Правилника за реда за вписване и водене на Централния професионален регистър на строителя или еквивалент, съгласно Правилника за реда за вписване и водене на Централния професионален регистър на строителя. Ако участникът е чуждестранно физическо или юридическо лице, същото да има право да упражнява дейността „Строителство” (съгласно националното му законодателство и при условията на взаимно признаване), респективно да изпълни предмета на поръчката.
* За доказване на вписването в Централния регистър на Камарата на строителите – Участниците в обществената поръчка, следва да представят копие на Удостоверение или Декларация за регистрация в Централния професионален регистър на строителя, съгласно Закона за камарата на строителите за изпълнение на строежи, която да му позволява извършването на строителните работи, предмет на настоящата поръчка, а за участник чуждестранно лице - еквивалентен документ или декларация от компетентните органи съгласно националния му закон за вписването на лицето в съответен професионален регистър на държавата, в която е установен, както следва: **II група, трета и четвърта категория и IV група, четвърта категория.**
* За доказване на техниката, с която разполага, участникът прилага списък на собствена или наета техника за изпълнение на поръчката.

Участникът трябва да разполага със следното минимално техническо оборудване за изпълнението на поръчката:

* Самосвали с покривала за возене на асфалт - минимум2 бр.
* Самосвали за извозване на строителни отпадъци – минимум2 бр.
* Виброваляк за уплътняване на асфалт, малък до 2,3 т – минимум1 бр.
* Виброваляк за уплътняване на асфалт, голям до 10 т – минимум1 бр.
* Асфалторазстилач за полагане машинно на асфалтови настилки - минимум1 бр.
* Автогодрунатор – минимум1 бр.
* Фугорезачка за асфалтови и бетонови повърхности – минимум1 бр.
* Фреза за фрезоване на асфалтови настилки - минимум1 бр.
* Трамбовъчна машина – минимум1 бр.
* Комбиниран багер или челен товарач – минимум2 бр.
* Компресор или мотометла за почистване на подготвените

 за асфалтиране участъци -минимум 2 бр.

* Товарен автомобил с хидрокран или автокран – минимум1 бр.
* Електрически къртач– минимум 2 бр.
* Електрически перфоратор– минимум 2 бр.
* Ъглошлайф – минимум 2 бр.
* Електрожен - минимум 2 бр.
* Помпа за изпомпване на вода – минимум 2 бр.
* Механизация за рязане и лепене на полиетиленови тръби – инструмент за полифузно заваряване за диаметър на тръбите до ф160, ножица за рязане на полиетиленови тръби – минимум1 бр.

Необходимото оборудване за изпълнение на дейностите може да бъде собствено или наето, с документ за собственост или договор за наем за периода на поръчката.

**13. Срок на валидност на офертите**

13.1. Срокът на валидност на офертите е 180 (сто и осемдесет) календарни дни, считано от крайната дата за подаване на офертите.

13.2.Възложителят кани участниците да удължат срока на валидност на офертите, когато той е изтекъл.

13.3. Участник, който след покана от страна на възложителя и в определения в нея срок, не удължи срока на валидност на офертата си, се отстранява от участие.

**III. ГАРАНЦИЯ ЗА УЧАСТИЕ**

**14.Условия, размер и начин на плащане**

14.1. Гаранцията за участие е в размер на: 3674.4

14.2. Гаранцията за участие може да се внесе по банков път или да се представи под формата на банкова гаранция, като участникът избира сам формата на гаранцията за участие. В случай че участникът е обединение, като наредител по банкова гаранция, съответно вносител на паричната сума, може да е всеки от участниците в обединението.

14.3. Когато участникът избере да представи гаранцията за участие под формата на банкова гаранция,тогава това трябва да бъде безусловна и неотменима банкова гаранция в полза на Възложителя, със срок на валидност минимум 180 календарни дни, считано от крайния срок за подаване на офертите и да е изрично посочено, че е за настоящата обществена поръчка, включително да е изписано за коя позиция се отнася.В банковата гаранция следва да са посочени условията, при които тя може да се усвои, а именно, ако участникът:

 - оттегли офертата си след изтичането на срока за получаване на офертите;

 - определен е за изпълнител, но не изпълни задължението си да сключи договор за обществена поръчка.

14.4. Когато участникът избере да представи гаранцията за участие под формата на парична сума, сумата се превежда по банков път с платежно нареждане, в което е изрично посочена процедурата, за която се представя гаранцията. Сумата следва да бъде внесена по банков път на името на Възложителя последната банкова сметка:

Банка: ***ЦКБ АД,Клон Перник***

Банков код (BIC): ***CECBBGSF***

Банкова сметка (IBAN): ***BG 36 CECB 9790 3360 8793 00***.

14.5. Банковите разходи по откриването на гаранцията за участие са за сметка на участника. Той трябва да предвиди и заплати своите такси по откриване и обслужване на гаранцията така, че размера на гаранцията да не бъде по-малък от определения в настоящите указания размер.

14.6. Разходите по евентуално усвояване на гаранцията ще бъдат за сметка на Възложителя.

**15. Задържане и освобождаване на гаранцията за участие**

15.1. Задържането и освобождаването на гаранцията за участие става при условията и по реда на чл.61 и чл. 62 от ЗОП.

15.2. Когато с влязло в сила решение по чл. 122г, ал. 1, т. 2 от ЗОП, Комисията за защита на конкуренцията отмени решението на възложителя и върне преписката за продължаване на процедурата за възлагане на обществена поръчка от последното законосъобразно решение, възложителят кани участниците, на които гаранцията е възстановена в съответствие с чл. 62, ал. 1, т. 2 от ЗОП, отново да представят гаранция за участие. Участник, който след покана и в определения в нея срок не представи отново гаранция, се отстранява от участие.

**IV. ДОКУМЕНТАЦИЯ ЗА УЧАСТИЕ**

**16. Място и условия за получаване на документацията**

16.1. Документацията за участие е публикувана на официалния сайт на Община Перник на интернет адрес : [www.pernik.bg](http://www.pernik.bg/) в профила на купувача на първия работен ден, следващ деня на публикуване на обявлението. Възложителят предоставя пълен достъп по електронен път до документацията за участие. Участниците, могат да я получат безплатно, като я изтеглят от горепосоченият интернет адрес.

16.2. Възложителят няма право да поставя изискване документацията за участие да се получава на място и е длъжен да предостави документацията на всяко лице, поискало това, включително като му я изпрати за негова сметка. В тези случаи Възложителят може да изиска от лицата заплащането на документацията, като цената се посочва в обявлението и не може да бъде по-висока от действителните разходи за нейното отпечатване и размножаване.

16.3. Само в случай, че заинтересовано лице поиска документацията за участие да му бъде предоставена на хартиен носител, тогава тя се заплаща и сумата следва да бъде внесена в касата на Община Перник или по следната банкова сметка на Община Перник:

IBAN: BG 49 CECB 9790 8460 8793 00;Код 447000; При "ЦКБ" АД - клон Перник

16.4. Документацията за участие на хартиен носител може да се получи в сградата на Община Перник от 9:00 часа до 16:30 часа, всеки работен ден- ет.1 в Отдел “Правно обслужване и обществени поръчки”. Комплект от документацията за участие може да се предостави след представяне на документ удостоверяващ, че документацията е платена.

16.5. В случаите по чл. 27а, ал. 1 от ЗОП възложителят предоставя безплатно променената документация на лицата, закупили документация преди издаване на решението за промяна.

**V. РАЗЯСНЕНИЯ**

**17. Искания за разяснения и условия за представяне на разяснения**

17.1. Лицата може да поискат писмено от възложителя разяснения по документацията за участие.

17.2. Искания за разяснения могат да се правят до 7 (седем) дни, преди изтичането на срока за получаване на оферти . Исканията могат да бъдат изпратени и на факса, указан в Обявлението за настоящата процедура за възлагане на обществена поръчка.

17.3. Възложителят публикува разясненията по получени искания в профила на купувача в 4-дневен срок от получаване на искането. Ако лицата са посочили електронен адрес, разясненията се изпращат и на него в деня на публикуването им в профила на купувача. В разясненията не се посочва информация за лицата, които са ги поискали.

17.4. В случай че от публикуването на разясненията от Възложителя до крайния срок за получаване на оферти,остават по-малко от 3 (три) дни, Възложителят удължава срока за получаване на оферти.

**VI. ОФЕРТА**

**18. Подготовка на офертата**

18.1. Участниците следва да проучат всички указания и условия за участие, посочени в документацията за участие. При изготвяне на офертата всеки участник трябва да се придържа точно към условията, обявени от Възложителя. Отговорността за правилното разучаване на документацията за участие се носи единствено от участниците.

18.2. Представянето на оферта задължава участника да приеме напълно всички изисквания и условия, посочени в тази документация, при спазване на Закона за обществените поръчки и ППЗОП.

18.3. Поставянето от страна на участника на условия и изисквания, които не отговарят на обявените в документацията, води до отстраняване на този участник от участие в процедурата.

18.4. Всеки участник в процедурата има право да представи само една оферта.

18.5. Всеки участник трябва да е посетил строителната площадка, за да се запознае с условията на място и да оцени на своя отговорност, за своя сметка и риск всички необходими фактори за подготовката на неговата оферта и подписването на договора.

18.6. Всеки участник задължително представя в офертата си декларация, че е посетил строителната площадка и се е запознал с условията за строителство на място, за което попълва Декларация съгласно Образец № от документацията за участие.

**19. Изчисляване на сроковете**

Сроковете в тази документация ще бъдат изчислявани, както следва:

19.1. В случай, че срокът е указан в дни, то той изтича в края на последния ден от указания период.

19.2. Когато последният ден от един срок съвпада с официален празник или неработен ден, на който трябва да се извърши конкретно действие, счита се, че срокът изтича в края на първия работен ден, следващ неработния.

**20. Съдържание на офертите и изисквания**

20.1. Всяка оферта, подадена от Участник, трябва да съдържа три отделни запечатани, непрозрачни и надписани плика, както следва:

(а) Плик № 1 с надпис „Документи за подбор", в който се поставят документите, изисквани от възложителя съгласно чл. 56, ал. 1, т. 1 - 6, 8, 11 - 14, отнасящи се до критериите за подбор на участниците;

(б) Плик № 2 с надпис „Предложение за изпълнение на поръчката", в който се поставя Техническото предложение за изпълнение на поръчката, както и приложенията към него, съгласно указанията в настоящата документация и когато е приложимо - Декларация от участника за конфиденциалност на информацията, съгласно чл. 33, ал. 4 от ЗОП;

(в) Плик № 3 с надпис „Предлагана цена", който съдържа ценовото предложение на участника.

20.2. Страниците на всеки един от документите, които са включени в Плик 1, Плик 2 и в Плик 3 трябва да бъдат последователно номерирани.

**21. Плик № 1:**

Плик № 1 има следното съдържание:

21.1. Списък на документите и информацията, съдържащи се в офертата Образец № 1.1.

21.2. Представяне на участника, съгласно Образец № 1.2, което включва посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът или участникът е установен, както и адрес, включително електронен, за кореспонденция при провеждането на процедурата, подписано и подпечатано от участника.;

21.3. Декларация по чл. 47, ал. 9 от ЗОП - съгласно условията и изискванията, посочени в настоящите указания.

21.4.При участници обединения – копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият;

Договорът за обединение следва да съдържа клаузи, които да гарантират, че:

- всички членове на обединението са отговорни, заедно и поотделно, при изпълнението на Договора за възлагане на обществена поръчка, сключен в резултат на проведената процедура;

- всички членове на обединението са длъжни да останат в състава на обединението за целия период на изпълнение на Договора за възлагане на обществена поръчка, сключен в резултат на проведената процедура.

Не се допускат никакви промени в състава на обединението след подаването на офертата.

21.5.Оригинал на банкова гаранция за участие или копие от документа за внесена гаранция под формата на парична сума – в размер и съгласно условията, посочени в документацията за участие;

21.6. Доказателства за икономическото и финансовото състояние:

Съгласно условията и изискванията, посочени в т. 11 от настоящите указания.

21.7 Доказателства за технически възможности и квалификация

21.8. Декларация за отсъствие на обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици (Образец № 13) – съгласно условията и изискванията, посочени в настоящата документация.

21.9.Декларация по чл. 56, ал.1 т. 6 от ЗОП (Образец № 14) - съгласно условията и изискванията, посочени в настоящата документация.

21.10. Декларация за използване на подизпълнител/и(Образец № 2) – когато е приложимо - съгласно условията и изискванията, посочени в настоящата документация.

21.11. Декларация за съгласие за участие като подизпълнител(Образец № 2.1) - когато е приложимо - съгласно условията и изискванията, посочени в настоящата документация.

21.12. Декларация за запознаване с условията на строителната площадка(Образец № 11) - съгласно условията и изискванията, посочени в настоящата документация.

21.13. Декларация по чл. 56, ал. 1, т. 11 от ЗОП(Образец № 12) – съгласно условията и изискванията, посочени в настоящата документация.

21.14. Декларация по чл. 56, ал. 1, т. 12 от ЗОП(Образец № 10) – съгласно условията и изискванията, посочени в настоящата документация.

Когато участник в процедурата е обединение, което не е юридическо лице:

- Документите по т. 21.2. и т. 21.3. от настоящите указания,се представят за всяко физическо или юридическо лице, включено в обединението.

- Документите по т. 21.6. и т. 21.7. от настоящите указания, се представят само за участниците в обединението, чрез които обединението доказва съответствието си с критериите за подбор.

- Декларацията по чл. 56, ал. 1, т. 11 от ЗОП (Образец № 12) се представя само за участниците в обединението, които ще изпълняват дейности, свързани със строителство.

Когато участникът в процедура е чуждестранно физическо или юридическо лице или техни обединения, офертата се подава на български език, документите по т. 21.2. и т. 21.3. от настоящите указания се представя в официален превод, а документите по т. 21.6. и т. 21.7. и 21.13, които са на чужд език, се представят и в превод.

21.15.В случай че офертата или някой от документите, съдържащи се в нея, не са подписани от законния представител на участника, съгласно регистрацията му или от лицето, посочено в договора за обединение (при участие на обединения), трябва да се представи пълномощно за лицето, представляващо участника в процедурата.

Пълномощното трябва да съдържа всички данни на лицата (упълномощител и упълномощен), както и изрично изявление, че упълномощеното лице има право да подпише офертата и да представлява участника в процедурата за възлагане на обществената поръчка.

21.16. Ако Участник, декларира в съответните декларации или посочи в други документи неверни данни и обстоятелства и това бъде установено от Комисията за разглеждане, оценяване и класиране на офертите в хода на провеждане на процедурата по избор на Изпълнител, този Участник ще бъда отстранен от участие в процедурата по възлагане на настоящата обществена поръчка.

**22. Плик № 2**

22.1. В плик № 2 с надпис „Предложение за изпълнение на поръчката" се поставят:

22.1.1. Подписано и подпечатано Техническо предложение - – оригинал, изготвено съгласно образеца на възложителя - Образец № 8 към настоящата документация и придружено със съответните приложения съгласно указанията, посочени в образеца. В Техническото предложение участникът предлага срок за изпълнение, който не може да бъде по-дълъг от посочения в т. 2.2. от настоящите Указания, гаранционни срокове, които да не са по- кратки от предвидените в Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

22.1.2 Декларация за конфиденциалност по чл. 33, ал. 4 ЗОП- Образец № 6, неразделна част от документацията за участие. Декларацията по чл. 33, ал. 4 ЗОП не е задължителна част от офертата на участника, като същата се представя по преценка на всеки участник и при наличие на основания за това.

**23. Плик № 3**

23.1. В плик 3 с надпис “Предлагана цена” се поставят:

23.1.1. Подписано и подпечатано Ценовото предложение на участника - оригинал, изготвено съгласно образеца на възложителя - Образец № 9 към настоящата документация;

23.1.2. Количествено-стойностни сметки;

23.1.3. Анализ на единичните цени

23.2. Участници, които по какъвто и да е начин са включили някъде в офертата си извън Плик № 3 с надпис: „Предлагана цена”, елементи, свързани с предлаганата цена, ще бъдат отстранени от участие в процедурата.

**24.Запечатване на офертите**

24.1. Когато участникът в процедура е чуждестранно физическо или юридическо лице или техни обединения, офертата се подава на български език, като документът по ал. 1, т. 1 от ЗОП се представя в официален превод, а документите по ал. 1, т. 4, 5 и 11 от ЗОП, които са на чужд език, се представят и в превод.

24.2. Страниците от документите, представени в Плик № 1, Плик № 2 и Плик № 3, трябва да бъдат номерирани последователно.

24.3. Всички документи се представят от участника в оригинал или освен ако изрично не е посочено друго, като копие, заверено от участника „Вярно с оригинала”.

Когато някой от изискуемите документи е представен като копие, заверено от участника „Вярно с оригинала”, за такъв се счита този, върху който се съдържа текстът „Вярно с оригинала”, има собственоръчен подпис на лицето, представляващо участника в процедурата, както и свеж печат.

24.4. Офертата се представя в общ запечатан непрозрачен плик , в който се съдържат три отделни запечатани непрозрачни и надписани плика, както следва:Плик № 1 - "Документи за подбор", Плик № 2 - "Предложение за изпълнение на поръчката"и Плик № 3 - "Предлагана цена", При подготовката на офертата трябва да се изпълняват изискванията на чл. 57, ал. 1, ал. 2 и ал.3 от Закона за обществените поръчки (ЗОП).

24.5. В офертата не се допускат никакви вписвания между редовете, изтривания или корекции, освен ако са заверени с подпис на лицата, представляващи участника в процедурата.

Върху общия непрозрачен плик, се изписва следното:

(а) Името на Участника

(б) Адрес за кореспонденция, телефон, факс и/или електронен адрес на участника на участника.

(в) Адрес на получателя на офертата (Възложителят)

(г) Следният текст: Оферта за участие в открита процедура с предмет: „Подмяна на водопровод и реконструкция на общински път ІV –ти клас , ул.”Христо Ботев” в с.Студена , първи участък , с дължина 514 л.м.” Предмет на настоящата обществена поръчка е участък от общинската пътна мрежа същевременно намираща се в регулационните граници на с.Студена , Община Перник ІV-10038/ІІ.

Офертата се представя от участника или от упълномощен от него представител лично или по пощата с препоръчано писмо с обратна разписка на следния адрес :

2300 гр. Перник, пл. Св. Иван Рилски N 1а

24.6. Крайният срок за подаване на офертите е посочен в Обявлението за възлагане на обществена поръчка.

24.7. Всеки участник следва да осигури своевременното получаване на офертата от възложителя. В случай че участникът изпраща офертата чрез препоръчана поща или куриерска служба, той следва да я изпрати така, че да обезпечи нейното поучаване на посочения от възложителя адрес до изтичане на крайния срок за получаване на офертите. Рискът от забава или загубване на офертата е за участника.Възложителят не се ангажира да съдейства за пристигането на офертата на адреса и в срока, определен от него. Участникът не може да иска от Възложителя съдействия като: митническо освобождаване на пратка; получаване чрез поискване от пощенски клон, или други подобни.

**25. Промени и оттегляне на офертите**

25.1. До изтичане на срока за получаване на оферти, всеки участник може да промени, допълни или оттегли офертата си.

25.2. Оттеглянето на офертата прекратява по-нататъшното участие на участника в процедурата.

25.3. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст “Допълнение/Промяна на оферта (с входящ номер)”.

**26. Възможност за удължаване на срока за представяне на офертите**

26.1. Възложителят удължава срока за представяне на оферти при наличие на условията, предвидени в чл. 27а от ЗОП.

26.2. Удължаването на сроковете се публикува в Регистъра на обществените поръчки.

**27. Приемане/връщане на оферти**

27.1. При приемане на офертата върху плика се отбелязва входящ номер, дата и час на получаването й и посочените данни се записват във входящ регистър.

27.2. За подаването на офертата на участника се издава документ с входящия номер.

27.3. Възложителят не приема и връща незабавно оферти, които са представени след крайния срок за получаването им или са в незапечатани или скъсан плик и се връщат на подателя незабавно. Тези обстоятелства се отбелязват във входящия регистър на Възложителя.

**VII. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

**28. Разглеждане и оценка на офертите**

28.1. Постъпилите офертите ще се отварят на мястото, датата и часа, посочени в обявлението за възлагане на настоящата обществена поръчка. При промяна на датата и часа на отваряне на офертите, участниците се уведомяват писмено.

28.2. Комисията за разглеждане, оценяване и класиране на офертите се назначава от Възложителя след изтичане на срока за получаване на офертите и се обявява в деня, определен за отваряне на офертите.

28.3. Действието на комисията по чл. 68, ал. 3 от ЗОП (отварянето на офертите) е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извършва отварянето.

28.4. Представителят на Участника удостоверява своята самоличност и представя пълномощно, освен ако не е законен представител на участника.

28.5. Присъстващите представители вписват имената си и се подписват в изготвен от комисията списък, удостоверяващ тяхното присъствие.

28.6. Комисията отваря офертите по реда на тяхното постъпване и проверява за наличието на три отделни запечатани плика, след което най-малко трима от нейните членове подписват плик № 3. Комисията предлага по един представител от присъстващите участници да подпише плик № 3 на останалите участници.

28.7. В присъствието на лицата по т. 68.3.Комисията отваря плик № 2 и най-малко трима от членовете й подписват всички документи, съдържащи се в него. Комисията предлага - по един представител от присъстващите участници да подпише документите в плик № 2 на останалите участници. Комисията след това отваря плик № 1, оповестява съдържанието на документите и информацията в него и проверява съответствието със списъка по чл.56, ал.1, т.14 от ЗОП.

28.8. След извършването на гореописаните действия, приключва публичната част от заседанието на комисията.

28.9. Комисията продължава своята работа в закрито заседание с проверката на офертите, като описва констатациите относно наличието и редовността на представените документи в плик № 1 в Протокол.

28.10. Когато установи липса на документи и/или несъответствие с критериите за подбор, и/или друга нередовност, включително фактическа грешка, комисията ги посочва в протокола по т. 28.9 и изпраща протокола на всички участници в деня на публикуването му в профила на купувача.

28.11. В протокола, комисията описва изчерпателно липсващите документи или информация или констатираните нередовности, посочва точно вида на документа или документите или информацията, които следва да се представят допълнително.

28.12. Участниците са длъжни да представят съответните документи в срок от 5(пет) работни дни от получаване на протокола. Когато е установена липса на документи и/или несъответствие с критериите за подбор, участникът може в съответствие с изискванията на възложителя, посочени в обявлението, да замени представени документи или да представи нови, с които смята, че ще удовлетвори поставените от възложителя критерии за подбор.

28.13. След изтичането на срока посочен в протокола, Комисията проверява съответствието на документите за подбор в плик № 1, включително допълнително представените, с изискванията за подбор, одобрени от Възложителя .

28.14.Комисията не разглежда документите в плик № 2 на участниците, които не отговарят на изискванията за подбор.

28.15. В случай, че техническото предложение не отговаря на изискванията на Възложителя, съгласно документацията, Участникът в процедурата ще бъде отстранен от по-нататъшно участие и ценовото му предложение няма да бъде разглеждано.

28.16. Не по-късно от два работни дни преди датата на отваряне на ценовите оферти комисията обявява чрез съобщение в профила на купувача на възложителя датата, часа и мястото на отварянето.

28.17. Отварянето на плика с предлаганата цена на допуснатите участници се извършва публично и на него имат право да присъстват лицата по чл. 68, ал. 3 от ЗОП.

28.18. При отваряне на ценовите оферти комисията оповестява предлаганите цени и предлага по един представител от присъстващите участници да подпише ценовите оферти.

28.19. На закрито заседание комисията проверява дали ценовите предложения са подготвени и представени в съответствие с изискванията на Документацията за участие в процедурата.

28.20. Участниците, представили Ценови предложения, които не съответстват на Образец № 3 и/или не са придружени от посочените приложения и/или не отговарят на условията на възложителя, посочени в документацията за участие, ще бъдат отстранени от участие в процедурата.

28.21. При различия между сумите, изразени с цифри и думи, за вярно се приема словесното изражение на сумата.

28.22. Комисията за разглеждане, оценка и класиране на офертите може по всяко време да проверява заявените от участниците данни, да изисква от тях разяснения, както и допълнителни доказателства за данни, представени в пликове № 2 и 3. Тази възможност не може да се използва за промяна на техническото и ценовото предложение на участниците.

**29. Изключително благоприятно предложение**

29.1. Когато офертата на участник съдържа ценово предложение, което е с 20 на сто по-ниско от средната стойностна ценовите предложения на останалите участници се констатира „изключително благоприятно предложение”.

29.2. Комисията определя разумен срок за представяне на обосновката, който не може да е по- кратък от 3 (три) работни дни, след получаване на искането за това.

29.3. При непредставяне на обосновката в срок или при преценка на комисията, че обосновката е несъстоятелна, комисията може да предложи офертата да се отхвърли и Участникът да се отстрани от процедурата, съгласно чл.70, ал.3 от ЗОП.

29.4. Комисията може да приеме писмената обосновка и да не предложи за отстраняване офертата, когато са посочени обективни обстоятелства, свързани със:

а)оригинално решение за изпълнение на обществената поръчка;

б) предложеното техническо решение;

в)наличието на изключително благоприятни условия за Участника;

г)икономичност при изпълнение на обществената поръчка;

д)получаване на държавна помощ.

**30. Отстраняване на участниците в процедурата**

30.1. Комисията предлага за отстраняване от участие в процедурата участник, който:

30.1.1. не е представил някой от необходимите документи, посочени по чл. 56 от ЗОП и изисквани в настоящите указания;

30.1.2. за когото са налице обстоятелствата по чл. 47, ал. 1 и 5 и посочените обстоятелства по чл. 47, ал. 2 от ЗОП;

30.1.3. е представил оферта, която не отговаря на предварително обявените условия от Възложителя;

30.1.4. е представил оферта, която не отговаря на изискванията на чл. 57, ал. 2 и ал.3 от ЗОП;

30.1.5. за когото по реда на чл. 68, ал. 11 е установено, че е представил невярна информация за доказване на съответствието му с обявените от възложителя критерии за подбор;

30.1.6. след покана от възложителя по реда на чл. 58, ал. 3 от ЗОП и в определения в нея срок, не удължи срока на валидност на офертата си, се отстранява от участие;

30.1.7. след покана от възложителя по реда на чл. 62а от ЗОП и в определения в нея срок, не представи отново гаранция за участие.

**31. Класиране на участниците**

31.1. Възложителят определя изпълнителя на обществената поръчка въз основа на оценка и класиране на офертите по критерий „икономически най-изгодна оферта“ съгласно приложената методика за оценка на офертите . Участникът, чиято комплексна оценка е най-висока , се класира на първо място, а останалите следват в низходящ ред.

31.2. В случай че комплексните оценки на две или повече оферти са равни, когато е избран критерият по чл. 37, ал. 1, т. 2 от ЗОП , за икономически най-изгодна се приема тази оферта, в която се предлага най-ниска цена. При условие че и цените са еднакви се сравняват оценките по показателя с най-висока относителна тежест и се избира офертата с по-благоприятна стойност по този показател.

Участникът, класиран от Комисията на първо място, се определя за изпълнител на обществената поръчка. При наличие на някое от хипотезите, посочени в чл. 74, ал. 2 от ЗОП и чл. 48 от ППЗОП по отношение на участника класиран на първо място, Възложителят може да определи за изпълнител втория класиран участник и да сключи договор с него.

**32. Приключване на работата на комисията**

32.1. Комисията съставя протокол по чл. 72 от ЗОП за разглеждането, оценяването и класирането на офертите, който съдържа:

32.1.1. състав на комисията и списък на консултантите;

32.1.2. списък на участниците, предложени за отстраняване от процедурата и мотивите за отстраняването им;

32.1.3. становища на консултантите;

32.1.4. резултатите от разглеждането и оценяването на допуснатите оферти;

32.1.5. класирането на участниците, чиито оферти са допуснати до разглеждане и оценка;

32.1.6. датата на съставяне на протокола;

32.1.7. в случай че има такива- особените мнения със съответните мотиви на членовете на Комисията;

32.2. Протоколът на комисията се подписва от всички членове на комисията и се предава на Възложителя заедно с цялата документация;

32.3. Работата на комисията приключва с приемане на протокола от Възложителя.

**33. Определяне на изпълнител на обществената поръчка**

33.1. Възложителят в срок 5 работни дни след приключване работата на комисията, издава мотивирано решение, с което обявява класирането на участниците и участника, определен за изпълнител.

33.2. Възложителят изпраща решението до участниците в процедурата в срок от 3 (три) дни от издаването му.

33.3. Възложителят публикува в профила на купувача решението заедно с протокола на комисията при условията на чл. 22б, ал. 3 от ЗОП и в същия ден изпраща решението на участниците.

**VIII. ПРЕКРАТЯВАНЕ НА ПРОЦЕДУРАТА**

**34. Основания за прекратяване**

34.1. Възложителят прекратява процедурата за възлагане на обществена поръчка при наличие на обстоятелствата, съгласно чл. 39 от ЗОП, като:

34.1.1.Възложителят прекратява процедурата за обществена поръчка с мотивирано решение в случаите, посочени в чл. 39, ал. 1 от ЗОП;

34.1.2. Възложителят може да прекрати процедурата за обществена поръчка с мотивирано решение в случаите, посочени в чл. 39, ал. 2 от ЗОП.

**IX. ОБЖАЛВАНЕ**

35. Решенията на възложителя по процедурата за възлагане на обществена поръчка, както и действията и бездействията на възложителя, с които се възпрепятства достъпът или участието на лица в процедурата, подлежат на обжалване пред Комисията за защита на конкуренцията по реда на Глава 11 от ЗОП.

**X. СКЛЮЧВАНЕ НА ДОГОВОР**

**36. Процедура**

36.1. Възложителят сключва писмен договор за обществена поръчка с участника, определен за изпълнител в резултат на проведената процедура.

36.2. Възложителят може да определи за Изпълнител и да сключи договор с втория класиран участник в процедурата или да прекрати процедурата, в случай че участникът в процедурата, който е избран за Изпълнител откаже да подпише договор или не изпълни някое от изискванията на чл.42, ал.1 от ЗОП, или не отговаря на изискванията на чл. 47, ал. 1 и 5 или на посочените в обявлението изисквания на чл. 47, ал. 2. от ЗОП.

36.3. Договорът за изпълнение на обществената поръчка включва всички предложения от офертата на участника.

36.4.При подписване на договора за обществена поръчка участникът, определен за изпълнител, е длъжен да представи документи от съответните компетентни органи за удостоверяване липсата на обстоятелствата по чл.47 ал. 1, т. 1 – 4 от ЗОП и на посочените в обявлението обстоятелства по чл.47 ал. 2, т. 1,, 4 и 5, освен когато законодателството на държавата, в която е установен, предвижда включването на някое от тези обстоятелства в публичен безплатен регистър или предоставянето им безплатно на възложителя.

36.5. Договорът за обществена поръчка не се сключва с участник, определен за изпълнител, който при подписване на договора:

36.5.1. не представи документ за регистрация в съответствие с изискването по чл. 25, ал. 3, т. 2 (когато такова изискване е предвидено от възложителя);

36.5.2. не изпълни задължението по чл. 47, ал. 10 от ЗОП;

36.5.3. не представи определената гаранция за изпълнение на договора;

36.5. 4. не извърши съответна регистрация, не представи документ или не изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя при откриване на процедурата.

36.6. В случаите, в които определеният за изпълнител участник откаже или не се яви и/или не представи исканите документи в срока за сключване на договора, Възложителят може определи за изпълнител втория класиран участник и да сключи договор с него втория или да прекрати процедурата.

**37. Срокове за сключване на договор**

37.1. Договор за изпълнение на обществена поръчка се сключва в сроковете по чл. 41 от ЗОП.

**ХІ. ДОГОВОР ЗА ПОДИЗПЪЛНЕНИЕ**

**38.1** Изпълнителят сключва договор за подизпълнение с подизпълнителите, посочени в офертата.Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

**38.2** Изпълнителите нямат право да:

38.2.1 сключват договор за подизпълнение с лице , за което е налице обстоятелство по чл.47 ал.1 или ал.5 от ЗОП;

38.2.2 възлагат изпълнението на една или повече от дейностите , включени в предмета на обществената поръчка , на лица , които не са подизпълнители;

2.3 заменят посочен в офертата подизпълнител , освен когато:

а) за предложеният подизпълнител е налице или възникне обстоятелство по чл.47 ал.1 и ал.5 ;

б) предложеният подизпълнител престане да отговаря на нормативно изискване за изпълнение на една или повече от дейностите , включени в предмета на договора за подизпълнение;

в) договорът за подизпълнение е прекратен по вина на подизпълнителя , включително в случаите по т.6

38.2.3 В срок до три дни от сключването на договор за подизпълнение или на допълнително споразумение към него , или на договор , с който се заменя посочен в офертата подизпълнител , изпълнителят изпраща оригинален екземпляр от договора или допълнителното споразумение на възложителя заедно с доказателства , че не е нарушена забраната по т.2.

38.2.4 Подизпълнителите нямат право да превъзлагат една или повече от дейностите , които са включени в предмета на договора за подизпълнение.

38.2.5 Не е нарушение на забраната по чл.45 а ал.2 т.2 и ал.4 от ЗОП доставката на стоки , материали или оборудване , необходими за изпълнението на обществената поръчка , когато такава доставка не включва монтаж , както и сключването на договори за услуги , които не са част от договора за обществена поръчка , съответно от договора за подизпълнение.

38.2.6 Изпълнителят е длъжен да прекрати договор за подизпълнение , ако по време на изпълнението му възникне обстоятелство по чл.47 ал.1 и 5 от ЗОП , както и при нарушение на забраната по 38.2.4 в `14-дневен срок от узнаването.В тези случаи изпълнителят сключва нов договор за подизпълнение при спазване на условията и изискванията по 38.2.1 до 38.2.5.

**ХIІІ. ГАРАНЦИЯ ЗА ИЗПЪЛНЕНИЕ НА ДОГОВОРА**

**39.1. Условия, размер и начин на плащане на гаранцията**

39.1.1.Гаранцията за изпълнение на договора е в размер на 5% от общата цена на договора за обществена поръчка без включен ДДС, посочена в т. 2.1. от договора.

39.1.2. Участникът сам избира формата на гаранцията за изпълнение на договора. Гаранцията за изпълнение на договора може да се представи под формата на банкова гаранция (оригинал) или парична сума, преведена по посочената в настоящата документация сметка на възложителя.

39.1.3. Участникът, определен за Изпълнител на обществената поръчка, представя оригинал на банковата гаранция или платежния документ за внесената по банков път сума за гаранция за изпълнение на договора при неговото сключване.

39.1.4. При представяне на гаранцията, в платежното нареждане следва изрично да се посочва основанието, за която се представя гаранцията.

39.1.5. В случай че изпълнителят избере да предостави гаранция под формата на парична сума, то сумата да бъде преведена по следната банкова сметка на възложителя:

Банка: ***ЦКБ АД,Клон Перник***

Банков код (BIC): ***CECBBGSF***

Банкова сметка (IBAN): ***BG 36 CECB 9790 3360 8793 00***

39.1.6. Когато избраният изпълнител избере да представи гаранцията за изпълнение на договора под формата на банкова гаранция, то тя трябва да бъде безусловна, неотменима и изискуема при първо писмено поискване, полза на възложителя, със срок на валидност – съгласно условията в проекта на договора.

39.1.7. Разходите по откриването и поддържането на банковата гаранция са за сметка на изпълнителя. Изпълнителят трябва да предвиди и заплати своите такси по откриване и обслужване на банковата гаранция така, че размерът на получената от възложителя гаранция да не бъде по-малък от определения в настоящата документация за участие.

**39.2 Задържане и освобождаване на гаранцията**

Условията за задържане и освобождаване на гаранцията за изпълнение са указани в проекта на Договора за изпълнение на обществената, неразделна част от документацията за участие.

**ХIV. ДРУГИ УКАЗАНИЯ**

**40. Обмен на информация**

**40.1**. Обменът на информация между Възложителя и заинтересованите лица/участниците, е в писмен вид, на български език, и се извършва чрез:

40.1.1. връчване лично срещу подпис;

40.1.2. по пощата – чрез препоръчано писмо с обратна разписка, изпратено на посочения от заинтересованото лице/участника адрес, както и по куриер;

40.1.3. по факс;

40.1.4. по електронен път при условията и по реда на Закона за електронния документ и електронния подпис.

Решенията на възложителя, за които той е длъжен да уведоми участниците и документите , които се прилагат към тях , се връчват лично срещу подпис или се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис.

**40.2**. Обменът на информация, чрез връчването й лично срещу подпис, се извършва от страна на Възложителя чрез лицата за контакти, посочени в Обявлението. Информацията се приема от заинтересованото лице/участника или чрез лицата за контакт, посочени в офертата.

**40.3.** При промяна в посочения адрес и факс за кореспонденция участниците, са длъжни в срок до 24 часа надлежно да уведомят Възложителя.

**40.4**. Неправилно посочен адрес или факс за кореспонденция или липса на уведомяване за промяна на адреса или факса за кореспонденция освобождава Възложителя от отговорност за неточно изпращане на уведомленията или информацията.

**40.5**. Обменът и съхраняването на информация в хода на провеждане на процедурата за възлагане на обществена поръчка се извършват по начин, който гарантира целостта, достоверността и поверителността на информацията.

**ХІІІ.Методика за оценка на офертите**

Критерият за оценка на офертите на настоящата обществена поръчка е „икономически най-изгодна цена” .

**Критерий за оценка**

Критерият за оценка на офертите за избор на изпълнител е ***„икономически най-изгодна оферта”.***

Класирането на допуснатите до оценка оферти се извършва на база получената от всяка оферта “Комплексна оценка” (КО). Максималният брой точки,които участника може да получи е 100 точки.

“Комплекната оценка” се определя на база следните показатели:

|  |  |  |
| --- | --- | --- |
| Показател- П(наименование) | Максимално възможен бр. точки | Относителна тежест в КО |
| 1. Срок за изпълнение- П1 | 100 | 10% |
| 2. Техническо предложение- П2 | 100 | 50% |
| 3. Ценово предложение-П3 | 100 | 40% |

Формулата, по която се изчислява “Комплексната оценка” за всеки участник е:

КО = П1 х10%+П2 х 50%+П3 х 40%

1. Формиране на показателя “СРОК ЗА ИЗПЪЛНЕНИЕ”-П2

 Оценява се предложения от участника срок за изпълнение на поръчката в месеци.Предложенията по показател срок за изпълнение се представят като цяло число.При изчисляването от календарни дни съгласно линейния график в месеци следва да се вземе като константа брой дни в месеца 30. Ще бъдат отстранени предложения, в които срокът за изпълнение е предложен в различна мерна единица, и/или е констатирано разминаване между предложения срок за изпълнение и линейния график извън математически допустимото закръгляване при изчисление, и /или е предложен срок за изпълнение, който по-кратък от минимално допустимия срок за изпълнение на обекта, посочен в обявлението и указанията за участие. Участникът,предложил най-кратък срок за изпълнение получава максимален брой точки по показателя-100 точки. Относителната тежест на показателя в комплексната оценка е 10%. Оценките на участниците по показателя се изчисряват по формулата:

 П1 = ( Сmin/Ci) х 100

Където Ci е предложения срок за изпълнение съгласно Техническото предложение на съответния участник, а Сmin е минималния предложен срок за изпълнение съгласно Техническите предложения от всички допуснати до оценка участници.

Срокът за изпълнение на обекта не трябва да бъде по-малко от 90 /деветдесет/ кал.дни и повече от 150 (сто и петдесет) кал.дни, срока на договора, започва да тече от датата на откриване на строителната площадка на обекта;

2. Формиране на показателя “ТЕХНИЧЕСКО ПРЕДЛОЖЕНИЕ”-П3

Техническите подпоказатели отчитат качеството на техническото предложение по отношение на организация на работа, качеството на крайния продукт,техническо изпълнение на предмета на поръчката. Максимален брой точки по показателя- 100 точки.

Относителната тежест на показателя в комплексната оценка е 50%. Изчислява се по формулата:

П2= А + Б + В, където:

|  |  |  |
| --- | --- | --- |
| № | Подпоказател | Макс. брой точки |
| А. | ТЕХНОЛОГИЧНА ПОСЛЕДОВАТЕЛНОСТ НА СТРОИТЕЛНИТЕ ПРОЦЕСИ | 30 |
| Б. | МЕРКИ ЗА НАМАЛЯВАНЕ НА ЗАТРУДНЕНИЯТА ЗА МЕСТНОТО НАСЕЛЕНИЕ ВЪВ ВРЪЗКА С ОСЪЩЕСТВЯВАНИТЕ СТРОИТЕЛНО-МОНТАЖНИ РАБОТИ | 30 |
| В. | УПРАВЛЕНИЕ НА РИСКА | 40 |
|  | ОБЩО: | 100 |

Оценката за всеки един от техническите подпоказатели (А,Б иВ) се формира,както следва:

|  |  |  |
| --- | --- | --- |
| ПОДПОКАЗАТЕЛИ | Степен на съответствие | Брой точки |
| А. ТЕХНОЛОГИЧНА ПОСЛЕДОВАТЕЛНОСТ НА СТРОИТЕЛНИТЕ ПРОЦЕСИ |  | Макс. брой точки 30 |
| *Проверяват се представените от участниците описание на отделните етапи на изпълнение на поръчката; Описание на видовете СМР и тяхната последователност на изпълнение; Организация и подход на изпълнение и Линеен график с приложена диаграма на работната ръка. Офертите на участниците, които отговарят на изискванията на възложителя се оценяват по следните критерии:* |
| *Фактори,влияещи на оценката:**- Описание на отделните етапи на изпълнине на поръчката;**- Описание на видовете СМР и тяхната последователност на изпълнение;**-Организация и подход на изпълнение;**-Линеен график с приложена диаграма на работната ръка;* | *В техническото предложение е обърнато внимание на всеки един от факторите, и е в сила всяко едно от следните обстоятелства:**- Участникът последователно е описал отделните етапи на изпълнение на поръчката;**-Участникът е посочил в обяснителната записка от техническото си предложение видовете СМР и последователността на тяхното изпълнение, в съответствие с изискванията на техническите спецификации, с предвидените за използване технически и човешки ресурси;**- Предлаганите методи за организация, контрол, използвани технологии съответстват на технологичните изисквания към предложените видове материали, придружени със съответните сертификати, приложени към техническата оферта;**- Налице е съответствие между описаната технологична последователност на изпълнение на предвидените видове СМР и представения линеен график с приложена диаграма на работната ръка* | *30 точки* |
| *В техническото предложение е обърнато внимание на всеки един от факторите, но е в сила поне едно от следните обстоятелства:**- Участникът е описал отделните етапи на изпълнение на поръчката, но не е описана последователността на тяхното изпълнение/описаната последователност не съответства на предложената в линейния график;**- Участникът е посочил в обяснителната записка от техническото си предложение видовете СМР, но последователността на изпълнението на един вид работа не съвпада с технологична последователност на изпълнение на същата в представения линеен график с приложена диаграма на работната ръка;**- Предлаганите методи за организация, контрол, използвани технологии са приложими към предмета на поръчката, но не са подходящите такива, за да е налице съответствие на технологичните изисквания към предложените видове материали, придружени със съответните сертификати,приложени към техническата оферта;* | *20 точки* |
| *В техническото предложение е в сила поне едно от следните обстоятелства:**- Участникът е описал последователността само на основните видове дейности. Липсва подробно обяснение и представяне на отделните етапи на изпълнение на поръчката;**- Участникът е посочил в обяснителната записка от техническото си предложение общо видовете СМР при липса на описана последователност за тяхното изпълнение и посочената технологична последователност на строителния процес с предвидените за използване технически и човешки ресурси;**- Предлаганите методи за организация, контрол, използвани технологии се отклоняват от технологичните изисквания към предложените видове материали;**- Налице е констатирано несъответствие между описаната технологична последователност на изпълнение надва или три броя видове работи и представения линеен график с приложена диаграма на работната ръка;* | *10 точка* |
| Б. МЕРКИ ЗА НАМАЛЯВАНЕ НА ЗАТРУДНЕНИЯТА ЗА МЕСТНОТО НАСЕЛЕНИЕ ВЪВ ВРЪЗКА С ОСЪЩЕСТВЯВАНИТЕ СМР |  | Максимален брой точки 30 |
| *Офертите на участниците,които отговарят на изискванията на възложителя се подлагат на сравнителен анализ, съпоставят се една с друга и се оценяват по следните критерии:* |
| *Фактори, влияещи на оценката:**Оценяват се**- пълнотата,**- ефективността,**- приложимостта и**- целесъобразността на предложените мерки**За целите на прилагане на настоящата методика използваните определения следва да се тълкуват,както следва:**“ мерки за намаляване на затрудненията” са свързани с достъп и използване на жилището, обществени гради, функциониране на системите, захранващи жилището, външна среда (шум, запрашеност, замърсяване и др.)* | *В техническото предложение е обърнато внимание на всеки един от факторите, и е в сила всяко едно от следните обстоятелства:**- Предвидени са мерки за намаляване на затрудненията - достъп и използване на жилищни, обществени сгради, функциониране на системите,захранващи жилището, външна среда ( шум,запрашеност, замърсяване и др.);**- Предвидените мерки са ефективни;**- Предвидените мерки са приложими;**- Предвидените мерки реално гарантират намаляване затрудненията на местното население във връзка с извършваните СМР;**Предложената временна организация на движение е съобразена със спецификата на обекта, ефективна и нормативно обоснована;* | *30 точки* |
| *В техническото предложение е обърнато внимание на всеки един от факторите, но е в сила поне едно от следните обстоятелства:**- Предложените мерки за намаляване затрудненията на населението при извършването на СМР не са съобразени с конкретната особеност на обекта;**- Допуснати са пропуски в предвидените мерки, по отношение тяхната приложимост, и приложение;**- Не са предложени мерки за намаляване затруднението на населението по във връзка с извършваните СМР;* | *20 точки* |
| *В техническото предложение е в сила поне едно от следните обстоятелства:**- Предложената временна организация на движение не е съобразена със спецификата на обекта и не е ефективна;**- Една или повече от посочените мерки за намаляване на затрудненията е посочена описателно с предвидени дейности по приложението й, без самите дейности да гарантират реализиране на нейната цел;* | *10 точка* |
| *В. УРАВЛЕНИЕ НА РИСКА* |  | Максимален брой точки 40 |
| *Разглеждат се предложенията на участниците за управление на следните дефинирани от възложителя рискове,които могат да възникнат при изпълнението на договора:**Времеви рискове:**Закъснение началото на започване на работите;**Изоставане от графика при текущото изпълнение на дейностите;**Риск от закъснение за окончателно приключване и предаване на обекта;**Липса/недостатъчно съдействие и/или информация от страна на други участници в строителния процес;**Липса/недостатъчна координация и сътрудничество между участниците в строителството и заинтересованите лица: Възложител, Строителен надзор, Изпълнителите на отделните договори, ВиК дружество и местно население;**Промени в законодателството на България или на ЕС;**Неизпълнение на договорни задължения, в това число забава на плащанията по договора от страна на Възложителя;**Трудности при изпълнението на обекта, продиктувани от непълноти и/или неточности в проектната документация;**Офертите на участниците, които отговарят на изискванията на възложителя се подлагат на сравнителен анализ, съпоставят се една с друга и се оценяват по следните критерии:* |
| *Фактори, влияещи на оценката:**-Разгледани сфери на влияние на описаните рискове;**-Мерки за въздействие върху изпълнението на договора при възникването на риска;**-Мерки за недопускане/ предотвратяване на риска;**-Мерки за преодоляване на последиците при настъпване на риска.* | *В техническото предложение е обърнато задълбочено внимание на всеки един от рисковете, и е в сила всяко едно от следните обстоятелства:**- Въведени са контролни дейности, като всеки един риск е съпроводен с предложени от Участника мерки за недопускане/предотвратяване настъпването на риска и съответно конкретни дейности по отстраняване и управление на последиците от настъпилия риск;**- Участникът е отчел всички възможни проявление, области и сфери на влияние на описаните рискове и е оценил и предвидил степента на въздействието им върху изпълнението на всяка от дейностите по договора, като е предложил конкретни мерки;**- Участникът е предложил допълнителни мерки за предотвратяване и/или управление на дефинираните рискове.**- Планирани са конкретни действия, за недопускане възникването на риска, така че същият да бъде предотвратен.* | *40 точки* |
| *В техническата оферта е обрънато внимание на всеки един от рисковете, но е в сила поне едно от следното:**-Направено е описание, но степента на влияние на риска, респ. мерките за преодоляване/предотвратяване са недостатъчни и/или оценени неправилно, неприложими, предвид особеностите на обекта;**- Предлаганите мерки, организация и предвидени ресурси от участника не гарантират изцяло недопускане и/или предотвратяване и преодоляване на риска, респ. последиците от настъпването му.* | *30 точки* |
| *В техническата оферта е в сила поне едно от следните обстоятелства:**- Липсва описание на мерки за предотвратяване/преодоляване/управление на един или няколко от посочените рискове, като участникът единствено декларира готовност на свой риск да приеме последиците при възникването на описаните рискове, но не предлага съответстващи мерки за управлението им;**- Предложени са мерки за управление на посочените рискове, но същите няма да доведат до предотвратяване и преодоляване в пълна степен на риска* | *10 точка* |

3. Формиране на показателя “ЦЕНОВО ПРЕДЛОЖЕНИЕ”-П3

До оценка по показател Предлагана цена (ПЦ) се допускат само оферти, които съответстват на условията за изпълнение на обществената поръчка.Участникът, предложил най-ниска обща цена за изпълнение на поръчката получава максимален брой точки по показатела-100 точки.Относителната тежест на показателя в комплексната оценка е 40%. Оценките на участниците по показателя се изчисляват по формулата:

П3 =( Цmin/Цi) х 100

където Цi е предложената обща цена в лева без ДДС съгласно Ценовото предложение на съответния участник, а Цmin е най-ниската предложена обща цена в лева без ДДС съгласно Ценовите предложения на всички участници, допуснати до оценяване.

Указания: *Участниците задължително разработват ценовите предложения при съобразяване с максималната стойност на осигурения от възложителя финансов ресурс, посочен в обявлението и указанията за участие.*

*От участие в процедурата се отстранява участник, предложил цена за изпълнение на поръчката, по-висока от максималната стойност на осигурения финансов ресурс,посочен в обявлението и указанията за участие.*